b'\n_START_ARTICLE_\nCastel Gandolfo\n_START_SECTION_\nEtimologija\n_START_PARAGRAPH_\nIme "Castel Gandolfo" izhaja iz latinskega Castrum Gandulphi. Gradu na tem mestu je bil domnevno v lasti dru\xc5\xbeine Gandolfi, po rodu iz Genove. Druga hipoteza, ki jo je zagovarjal Pape\xc5\xbe Pij II. v svojem komentarju (1462) je, da ime Gandulphi Sabinorum izhaja od neke Gandolfo Savelli.\n_START_SECTION_\nZgodovina\n_START_PARAGRAPH_\nArheolo\xc5\xa1ka izkopavanja in zgodovinski viri ka\xc5\xbeejo, da je bilo na mestu sedanjega mesta, okoli leta 1100 do 600 pred na\xc5\xa1im \xc5\xa1tetjem, starodavno mesto Alba Longa, ki je bilo dolgo kulturno sredi\xc5\xa1\xc4\x8de in prestolnica Latincev. Alba Longa je igrala v rimski mitologiji pri ustanavljanju Rima vidno vlogo. Leta 665 pr. n. \xc5\xa1t. so Rimljani Alba Longo uni\xc4\x8dili. _NEWLINE_Z odprtjem ceste Via Appia leta 312 pr. n. \xc5\xa1t. so bile zgrajene na tem podro\xc4\x8dju \xc5\xa1tevilne vile, vklju\xc4\x8dno kot najve\xc4\x8dja vila cesarja Domicijana. Ta je predhodnica dana\xc5\xa1nje pape\xc5\xa1ke pala\xc4\x8de. _NEWLINE_V srednjem veku je Domicianova vila, pod imenom Massa Caesariana, pripadala Tuskulskim grofom. Leta 1221 so jo pridobili Savelli in zgradili grad. Leta 1596 je bila zaplenjena, zaradi nevrnjenih dolgov dru\xc5\xbeine Savelli, od apostolske zbornice, ko jo je obnovila v baro\xc4\x8dno pala\xc4\x8do. Od leta 1628 se uporablja kot poletna rezidenca pape\xc5\xbea. _NEWLINE_Leta 1798 so Castel Gandolfo zasedli francoski vojaki, grad pa je kratek \xc4\x8das sodil pod Republiko Albano. Leta 1820 je bil na Piazza della Liberta ustanovljen prvi po\xc5\xa1tni predal na svetu. Leta 1870 je pape\xc5\xa1ka dr\xc5\xbeava Castel Gandolfo izgubila, bil je vklju\xc4\x8den v Kraljevino Italijo. Z lateransko pogodbo iz leta 1929 so mejo pape\xc5\xa1ke rezidence dolo\xc4\x8dili kot suvereno ozemlje Vatikana.\n_START_SECTION_\nPape\xc5\xa1ka rezidenca\n_START_PARAGRAPH_\nCastel Gandolfo je pape\xc5\xbeeva rezidenca. Prvo zgradbo je zgradil cesar Domicijan, kasneje je bila plemi\xc5\xa1ka rezidenca dru\xc5\xbeine Gandolfi in nato Savelli. Prebivali\xc5\xa1\xc4\x8de je zasegel pape\xc5\xbe Klemen VIII. leta 1596 in prevzel ga je Urban VIII.. Med letoma 1624 - 1629 je bila pretvorjena v pape\xc5\xbeevo pala\xc4\x8do. Od takrat so jo skoraj vsi pape\xc5\xbei uporabljali v poletnih mesecih kot prebivali\xc5\xa1\xc4\x8de. Avdienca je potekala na dvori\xc5\xa1\xc4\x8du pape\xc5\xa1ke pala\xc4\x8de. Pape\xc5\xbe Benedikt XVI. je uporabil prebivali\xc5\xa1\xc4\x8de v \xc4\x8dasu svojega pontifikata celo leto, pogosto za rekreacijo. Upokojil se je po odstopu 28. februarja 2013. V Castel Gandolfo je prebival do 2. maja 2013, dokler se ni kon\xc4\x8dno preselil v dom za ostarele v samostanu Mater Ecclesiae.  V Castel Gandolfo sta umrla Pape\xc5\xbe Pij XII. (1958) in Pape\xc5\xbe Pavel VI. (1978). _NEWLINE_Rezidenca je kompleks treh vil. V lateranski pogodbi iz leta 1929, je bila poletna rezidenca (ki obsega pape\xc5\xa1ko pala\xc4\x8do, Villa Cybo, Palazzo Barberini, vrtove Belvedere in kmetijo z majhnim posestvom) dolo\xc4\x8dena kot eksteritorialna posest Svetega sede\xc5\xbea. V nasprotju s splo\xc5\xa1nim prepri\xc4\x8danjem to ne pomeni, da so posesti v Castel Gandolfo del ozemlja vatikanske dr\xc5\xbeave, pa\xc4\x8d pa, da so primerljive s statusom tujih diplomatskih predstavni\xc5\xa1tev. Varnostne naloge pape\xc5\xa1kih posestev zagotavlja vatikanska \xc5\xbeandarmerija. Na obmo\xc4\x8dju Villa Cybo je "International Convention Centre Mariapoli" Gibanja fokolarov. Na za\xc4\x8detku pontifikata Janeza Pavla II. so ameri\xc5\xa1ki katoli\xc4\x8dani podarili pokrit bazen. _NEWLINE_Vzhodno krilo kompleksa je od leta 1930 Vatikanski observatorij Specola Vaticana, ki je nadomestil observatorij v mestu Rim zaradi svetlobnega onesna\xc5\xbeenja. Ima dva teleskopa iz leta 1950, ki pa sta \xc5\xbee zastarela. Zato je bil oddelek za raziskave in\xc5\xa1tituta leta 1981 prenesen na lokalno univerzo v Arizono, ki jo je takrat vodil direktor George Coyne.'